Nuwe raad olie ratte vir toerismeprojekte | News24
Nuwe raad olie ratte vir toerismeprojekte
Die Jeffreysbaai Toerismeraad vir 2015/ 2016 is Jacqui Bursey (kantoorbestuurder), Elmarie Thomas (nuusbrief), Lorens Sampson (skakelbeampte), Deon Freemantle (voorsitter), Estelle de Beer (bemarking) en Marissa Meyer (finansies). Foto
JEFFREYSBAAI se toerisme-handelsmerk moet gebou word tot waar die dorp as die mees gesogte toerismebestemming in die wêreld beskou word.
Dit is die oogmerk vir toerismebemar-king van die nuwe voorsitter van die Jeffreysbaai Toerismeraad, Deon Freemantle. Volgens hom moet Jeffreysbaai "skaamte-loos" fokus op wat uniek, interessant en die moeite werd is om in die dorp te besoek.
Eerste in die pyplyn is die aanbring van muurkuns wat die Kouga-streek en al die aktiwiteite binne Jeffreysbaai en omliggende gebiede ten toon gaan stel.
"Daar is reeds samesprekings met die Kouga Plaaslike Toerismeraad om 'n jaarlikse toerismefees in Jeffreysbaai aan te bied," sê Freemantle. Die fees sal fokus op alles wat plaaslike is - van besighede tot handgemaakte produkte.
Inwoners en besoekers kan ook uitsien na verskeie opwindende aktiwiteite gedurende die komende Desember-vakansie.
"Dit is my visie om die samewerking tussen die toerismeraad en plaaslike besighede te bevorder, asook om die beeld van Jeffreysbaai as 'n vakansie- en familiedorp te verstewig," sê Freemantle.
"Die Jeffreysbaai Toerismeraad, 'n nie-winsgewende organisasie, is daar om die gemeenskap te dien en sodoende meer toe-riste na die dorp te lok."
Huidiglik, is daar 'n gemiddeld van 20 besoekers per dag by die plaaslike toerisme-kantoor gedurende die stil tye, en tussen 30 en 40 telefoniese navrae.
Vir meer besonderhede, skakel Freemantle by 042 293 1696 of stuur 'n epos na deonfreemantle50@gmail.com.